Diari Oficial de la Generalitat Valenciana


Sumari del DOGV 5767, del 21-05-2008 (2008/6089)

RESOLUCIÓ de 28 d'abril de 2008, de la secretària autonòmica de Justícia, de la Conselleria de Justícia i Administracions Públiques, per la qual es resol inscriure la baixa al Registre de Fundacions de la Comunitat Valenciana de la Fundación Crein de la Comunidad Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5767

Data del DOGV
:   21-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6089


Data del document
:   28-04-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * cessament d'activitat
    * registre de documents

RESOLUCIÓ de 28 d'abril de 2008, de la secretària autonòmica de Justícia, de la Conselleria de Justícia i Administracions Públiques, per la qual es resol inscriure la baixa al Registre de Fundacions de la Comunitat Valenciana de la Fundación Crein de la Comunidad Valenciana. [2008/6089]  
Vist l'expedient de baixa d'inscripció registral de la Fundación Crein de la Comunidad Valenciana, resulten els següents  
Fets  
Primer. La Fundación Crein de la Comunidad Valenciana, instituïda a València, va ser inscrita per Resolució de data 2 de febrer de 2005, dictada pel secretari autonòmic de Justícia i Interior de la conselleria de Justícia i Administracions Públiques, amb el número 422 - V.  
Segon. Per mitjà d'un escrit de data 21 de desembre de 2007 (Registre d'Entrada el dia 8 de gener de 2008, núm. 1932), David Beneyto Blanquer, secretari del Patronat de la Fundació, exposa que en la reunió del Patronat del dia 12 de desembre de 2006, va ser adoptat l'acord de canvi d'àmbit d'actuació de la Fundació en tot el territori d'Espanya.  
Fonaments jurídics  
Primer. L'article 13 del Decret 7/2007, de 28 de juny, del President de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria de Justícia i Administracions Públiques, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent per delegació per a conéixer i resoldre el present expedient, en virtut del que disposa l'Orde de 22 d'octubre de 2007, de la conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOC de 21 de novembre de 2007, núm. 5644).  
Quart. La Fundación Crein de la Comunidad Valenciana, va ser inscrita en el Ministeri de Treball i Assumptes Socials per Orde de data 26 de març de 2008 pel que resulta procedent donar-li de baixa al Registre de Fundacions de la Comunitat Valenciana.  
Vistos els precedents legals citats i la resta de generals de pertinent aplicació, resolc:  
Inscriure la baixa al Registre de Fundacions de la Comunitat Valenciana de la Fundación Crein de la Comunidad Valenciana.  
Notifiqueu la present Resolució que és definitiva en via administrativa i en contra podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació, d'acord amb el que establix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si és el cas, recurs de reposició potestatiu, en el termini d'un mes davant del conseller de Justícia i Administracions Públiques, o qualsevol altre recurs que estime procedent.  
València, 28 d'abril de 2008.- La secretària autonòmica de Justícia: Patricia Montagud Alario.